# Sent Quentin de Çausselenjas

Sent Quentin de Çausselenjas [sɛ̃.ˈkɛ̃tʃi] (Saint-Quentin-sur-Sauxillanges en francés) es una comuna occitana dau departament dau Puèi de Doma e de la region d'Auvèrnhe Ròse Aups.

## Toponimia

Las atestacions son per luòcs :
* Sent Quentin : le nom ven de Sanctus Quentinus, un martir dau sègle III. Las atestacions ancianas son S. Quintini entre los sègles X e XII e Sanctus Quentinus (931, 1096).
* Chapelon : Chapelon en 1656.
* Le Cibau : Le Cibeau en 1946.
* La Coirariá : La Coiraria entre los siècles X e XII.

## Geografia

Comunas confrontantas de Sent Quentin :
| | Glèisanòva | |
| Çausselenjas | | Còndat |
| Sent Tiène | Le Varnet e Chamiana | Sent Ginès e La Torreta |

### Luòcs dits

* Bonafònt [bunaˈfwã] (fr. Bonnefont), la "bona fònt".
* Chapelon [t͡saˈplu] (fr. Chapeloux).
* Le Cibau [lʃəˈbo] (fr. Cibeau).
* Civadós [ʃvaˈdu] (fr. Civadoux), l'endreit ente trobèm de civada.
* La Coirariá [la.kwejʁaˈja] (fr. La Coirie).
* La Faia [la.ˈfajɒ] (fr. La Faye), l'endreit ente trobèm de faus.
* Las Granjas [la.ˈgʁãd͡za] (fr. Les Granges).
* Oumeta [yˈmətɒ] (fr. Homette), l'endreit ente trobèm d'òumes.
* Janlong [d͡zãˈlɔ̃] (fr. Jeanlong).
* Le Petit Molin [lə.pci.muˈli] (fr. Le Petit Moulin).
* Los Planissards [ly.planiˈsaʁ] (fr. Les Planissards).
* Los Benits [ly.bəˈɲi] (fr. Lous Bény).
* Los Rials [ly.ʁja] (fr. Lous Réals).
* La Sanhòla [la.saˈɲɔlɒ] (fr. La Sagnole), l'endreit ente i aviá de sanhas.
* La Vernèira [la.vaʁˈnɛjʁɒ] (fr. La Vernière), l'endreit entre trobèm de vèrnhas.

## Urbanisme
### Tipologia

Sent Quentin es una comuna rurala coma fai partida de las comunas pauc o bien densas, au sens de la grilha comunala de densitat de l'Insee.
De mai, la comuna fai partida de l'aira d'atraccion de Soire, dont es una comuna de la corona. Aquela aira, qu'amassa 53 comunas, es categorizada dins las airas de mens de 50 000 abitants.

### Ocupacion daus sòus

L'ocupacion daus sòus de la comuna, tala coma ressòrt de la basa de donadas europeana d'ocupacion biofisica daus sòus Corine Land Cover (CLC), es marcada per l'importança daus bòscs e mitans seminaturaus (70% en 2018), una proporcion identica a aquela de 1990 (69, 5%). La reparticion detalhada en 2018 es la seguenta : bòscs (70%), pradas (18,6%), zònas agricòlas eterogenèas (11, 2%), zònas urbanizadas (0, 1%).
L'IGN bòta a disposicion un utís en linha que permet de comparar l'evolucion dins le temps de l'ocupacion daus sòus de la comuna (o de territòris a d'eschalas diferentas). Mai d'una epòca es disponibla sos fòrma de cartas o fòtos aerianas : la carta de Cassini (XVIIIe siècle), la carta d'estat-major (1820-1866) e la periòda actuala (1950 jusca anuèit).

## Istòria

Una tradicion vòl qu'un menaire gallés, Celsus, lai aguèt una demorança fortifiada.
Sent Quentin apareis en 927 quand Acfred, duc d'Aquitània, baila sa glèisa au priorat de Çausselenjas. Don confirmat par una bulla pontificala de 1096. En 1789, le priorat èra totjorn possessor de Sent Quentin.
A l'origina i aguèt per celebrar le culte ren-mas la chapèla dau chastèl. Puèi siguèt bastida una glèisa a l'epòca romana, mas èra pas parrochiala : qu'èra une annèxa de Nòstra-Dama de Çausselenjas. L'avesque la visitèt en 1773.
Au mes de març 1790 le « vialatge de Sent Quentin » venguèt una comuna.
Mentre la periòda revolucionària de la Convencion Nacionala (1792-1795), la comuna qu'èra apelada Sent Quentin, portèt quauque temps le nom de Quentin le Rochèir puèi de Ròcha Quentin.
Qu'es en 1938 que le nom actuau siguèt adoptat.

### Eraldica

Las armas de Sent Quentin se blasonan coma aquò :
D'argent a la flor de liri partida d'azur e de golas.

## Administracion

Lista daus cònses successius :
| Periòde | Periòde | Identitat | Qualitat |
| 2008 | 2014 | Jean-Claude Druelle | retirat |
| març de 2001 | 2008 | | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 101, totala: 103 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | Cercar | 110 | 106 109 |
| 2009 | 2010 |
| 103 106 | 99 102 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

* Glèisa de Sent Quentin inscriuta aus monuments istorics despuèi le 28 juenh 1963 : la glèisa a ren-mas una nau de doas travadas seguda d'un cuer ennautat achabat per un chabeç plat ; l'ensemble es tapat d'un barçòu bresat que renfòrçan dos doblaus ; la pòrta occidentala parada per un balet modèrne consèrva sos batents ancians embei lhurs penturas d'origina.

## Veire tanben

Comunas dau Puèi de Doma

## Referenças

* 1 2 Site de la préfecture du Puy-de-Dôme, consulté le 4 août 2009
* ↑ [sɛ̃kɛ̃tʃiˈnɛʁ]
* ↑ Collectatge IEO 63, dins le parlar de la comuna.
* ↑ Henri Doniol, Cartulaire de Sauxillanges, Clermont-Ferrand, 1864, p. 668.
* ↑ https://www.archivesdepartementales.puy-de-dome.fr/ark:/72847/vtab6a974ff23e6c063/daogrp/0/28
* ↑ Archius Departementau dau Puèi de Doma, "Listes Nominatives de recensement de la Population".
* ↑ Henri Doniol, Cartulaire de Sauxillanges, Clermont-Ferrand, F. Thibaud, 1864, p. 634
* ↑ https://www.statistiques.developpement-durable.gouv.fr/corine-land-cover-0
* Portal d'Auvèrnhe